open-index/open-wikipedia-markdown huggingface dataset:
Երեքը կղզում

**«Երեքը կղզում»** (), խորհրդային անիմացիոն ֆիլմ, որը նկարահանվել է Վիտալի Գուբարևի համանուն վեպի հիման վրա և պատմում է Բորյա անունով տղայի մասին, որը հայտնվել է ծովահենների կղզում։

## Սյուժե
Բորյան դասերը սովորելու փոխարեն կարդում է գիրք ծովահենների մասին։ Նա վերցնում է թաշկինակը թութակի վանդակի վրայից, թափահարում այն և բացականչում․ «Այ թե հայտնվեի անմարդաբնակ կղզում»։ Պատի հայելին մեծանում է և բացվում անմիջապես դեպի արևադարձային կղզի՝ իրականացնելով Բորյայի ցանկությունը։ Բավականին արագ Բորյան բացահայտում է թաշկինակի կախարդական հատկությունները և իր մոտ կանչում ընկերներին՝ Յուրային և Միլային։ Կղզու վրա գեղեցկություն է տիրում։ Բայց շուտով խութերի վրա կործանվում է  ծովահենների նավը։ Կապիտան Կարմրահեր շունը և  նավաստիներ Կատվի ատամը և Միաչքանին ափ են դուրս գալիս, և տղաները ստիպված են փախչել նրանցից։ Ի վերջո, իր ընտանի թութակ Ծեր Ֆլինտի օգնությամբ (նա էլ է մտնում բնակարանից կղզի) Բորյան վերադարձնում է իրեն ծովահենների կողմից գողացված կախարդական թաշկինակը, թափահարում այն և հայտնվում է տանը։ Դռան զանգը հնչում է։ Նրա ընկերները՝ Յուրան և Միլան, եկել են դասերը միասին սովորելու։ Եվ Բորյան կրկին ծածկում է թութակի վանդակը։

## Ստեղծողներ

## Թողարկումներ
1990-ական թվականներին Twic Lyrec հրատարակչությունը ձայներիզներով թողարկել է Ալեքսանդր Պոժարովի տեքստով աուդիոհեքիաթ համանուն մուլտֆիլմի հիման վրա։

## Թողարկում տեսաերիզով
Մուլտֆիլմը բազմիցս վերահրատարակվել է «Արկածների աշխարհ» («Սոյուզմուլտֆիլմ», տեղայնացնող՝ «Союз») մուլտֆիլմերի հավաքածուում DVD-ով։

## Ծանոթագրություններ

## Գրականություն

## Արտաքին հղումներ
* 

Կատեգորիա:1986 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մուլտֆիլմեր
Կատեգորիա:Յուրի Պրիտկովի մուլտֆիլմեր
Երազանքի թիմը

**«Երազանքի թիմը»** (), ռուսական սպորտային ֆիլմ, որը նկարահանել են ռեժիսորներ Ֆիլիպ Աբրյուտինը և Մաքսիմ Զիկովը։ Գլխավոր դերում նկարահանվել է Յան Ցապնիկը։ Ռուսաստանում վարձույթի դուրս գալը կայացել է 2019 թվականի օգոստոսի 29-ին։

## Սյուժե
Սյուժեի կենտրոնում սպորտային մեկնաբան Ստեպան Վերշինինն է, որը կորցնում է աշխատանքը և իր տեղը գտնում մանկական մրցումներում, որոնք նրան օգնում են հասկանալ, որ ոչ մի դեպքում պետք չէ հուսահատվել և կորցնել հավատը։

## Դերերում

## Ծանոթագրություններ

Կատեգորիա:Ռուսական ֆիլմեր
Կատեգորիա:2019 ֆիլմեր
Կատեգորիա:Բնօրինակում անաղբյուր հոդվածներ
Արյան դեպո

**Արյան դեպո**, մարդու և կենդանիների օրգաններ, որտեղ պահեստվում է որոշակի քանակությամբ արյուն։

Օրգանիզմի ամբողջ արյան մոտ 50%-ը չի մասնակցում շրջանառության, այլ պահվում է արյան դեպոյի օրգաններում՝ փայծաղում (մոտ 16%), լյարդում (մինչև 20%), մաշկում (մոտ 10%)։ Ա․դ–ում պահեստված արյունը հիմնականում բաղկացած է ձևավոր տարրերից, պլազմայի քանակությունն աննշան է։ Արյան դեպոյի օրգաններից արյունը շրջանառության մեջ է մտնում, երբ ավելանում է օրգանիզմի պահանջը թթվածնի նկատմամբ (ծանր ֆիզիկական աշխատանք), կամ շրջանառվող արյան մեջ նվազում է հեմոգլոբինի քանակը (արյունահոսությունների դեպքում), երբ օրգանիզմը գտնվում է մթնոլորտային ցածր ճնշման պայմաններում։ Արյան դեպոյի օրգանները խիստ կարևոր են արյան շրջանառության համար և ապահովում են օրգանիզմի հարմարվելը ներքին և արտաքին միջավայրի փոփոխվող պայմաններին։

Կատեգորիա:Բժշկություն
Դանի Շմուլևիչ-Ռոմ

**Դանիել (Դանի) Շմուլևիչ-Ռոմ** () שמולביץ  ), իսրայելցի ֆուտբոլիստ, «Մաքքաբի» ակումբի և Իսրայելի ֆուտբոլի ազգային հավաքականի հարձակվող։

## Կենսագրություն
Ծնվել է 1940 թվականին։ Պրոֆեսիոնալ ֆուտբոլում նորամուտը նշել է 1957 թվականին՝ «Մաքքաբի» ակումբում, որտեղ խաղացել է 17 տարի։ Եղել է տոտալ ֆուտբոլիստ, հանդես է եկել որպես պաշտպան, կիսապաշտպան և հարձակվող։ «Մաքքաբիի» հանդիպումների մեկի ժամանակ դարպասապահի վնասվածքից հետո դարպասը զբաղեցրել է Դանին։

1969-1970 թվականների մրցաշրջանը վերջինն է եղել Դանի կարիերայում, սակայն 1972-1973 թվականների մրցաշրջանին նա հրավեր է ստացել ակումբից՝  օգնելու «Մաքքաբիին» փրկել դուրս չմնալուց։ Այդպես նա անց է կացրել ևս ութ հանդիպում։

1960 թվականին նա իր նորամուտը նշել է Իսրայելի ազգային հավաքականի պաշտոնական խաղերում։ Ազգային հավաքականում իր 11-ամյա կարիերայի ընթացքում նա անցկացրել է 25 հանդիպում։

Ազգային հավաքականի կազմում նա մասնակցել է 1970 թվականին Մեքսիկայում կայացած աշխարհի առաջնությանը, որը եղել է Իսրայելի միակ աշխարհի առաջնությանը։

Հաց վաստակելու համար նա գիշերն աշխատել է որպես դիջեյ։ Ֆուտբոլից բացի նա նաև խաղացել է Թենիսի ազգային լիգայում Հայֆայի «Կարմել» ակումբում։

Դանին մահացել է 2021 թվականի հունվարի 18-ին, 80 տարեկան հասակում, քաղցկեղի դեմ երկարատև պայքարից հետո։

## Ծանոթագրություններ

## Արտաքին հղումներ
*Profil et biographie de Dani Shmulevich-Rom sur le site officiel du Maccabi Haifa

Կատեգորիա:Իսրայելի հավաքականի ֆուտբոլիստներ
Կատեգորիա:Իսրայելցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քաղցկեղից մահացածներ
Կատեգորիա:Ֆուտբոլիստներ այբբենական կարգով
Արտուշ Արզումանյան

**Արտուշ Արարատի Արզումանյան** (), ՀՀ զինված ուժերի սպա, կապիտան։

## Կենսագրություն
Ծնվել է 1979 թվականին Գորիս քաղաքում։ Սովորել է Գորիսի թիվ 5 միջնակարգ դպրոցում, որից հետո ուսումը շարունակել է Գորիսի պետական քոլեջում և Երևանի Մեսրոպ Մաշտոցի անվան համալսարանում։ 1997-1999 թվականներին անցել է ժամկետային զինծառայության։ 1999 թվականից ծառայության է անցել Հայաստանի N զորամասում։

2015 թվականին սովորել է Երևանի Վազգեն Սարգսյանի անվան ռազմական ինստիտուտում և ստացել լեյտենանտի կոչում։ 2016 թվականին եղել է N զորամասի ՀՊՂԴ  հրամանատար։

Մասնակցել է Քառօրյա պատերազմին, որից հետո նշանակվել է վաշտի հրամանատար։ 2017 թվականին եղել N զորամասի պարենային ծառայության պետ։ Մեկ տարի անց ստացել է ավագ լեյտենանտի զինվորական  կոչում և նշանակվել սպառազինության գծով հրամանատարի տեղակալ։ Կապիտանի զինվորական կոչումը ստացել է 2019 թվականին։

Մահացել է 2020 թվականի  հոկտեմբերի 28-ի գիշերը՝ 44-օրյա պատերազմի  ժամանակ՝ զինամթերք տեղափոխելիս։

Հուղարկավորվել է Եռաբլուր զինվորական պանթեոնում։

## Ընտանիք
Եղել է ամուսնացած, ունի երեք որդի։ Կինը որպես բուժքույր մասնակցել է Քառօրյա և 2020 թվականի հայ-ադրբեջանական պատերազմներին։

## Պարգևներ
*«Անբասիր ծառայության առաջին աստիճանի» մեդալ, (2006)
*«Անբասիր ծառայության երկրորդ աստիճանի» մեդալ, (2013) 
*«Դրաստամատ Կանայանի» մեդալ, (2016) 
*«Հայաստանի Երկրապահ հուշամեդալ», (2017) 
*«ՀՀ Զինված Ուժեր 20 տարի հոբելյանական մեդալ», (2017)
*«Անբասիր ծառայության երրորդ աստիճանի» մեդալ (2019)։

## Ծանոթագրություններ

## Արտաքին հղումներ
*Կապիտան Արտուշ Արզումանյան (տեսանյութ)

Կատեգորիա:ՀՀ զինված ուժերի կապիտաններ
Կատեգորիա:44-օրյա պատերազմի մասնակիցներ հայկական կողմից
Կատեգորիա:Քառօրյա պատերազմի մասնակիցներ հայկական կողմից
Կատեգորիա:Արցախի Հանրապետության Պաշտպանության բանակի կապիտաններ
Սուբարիներ

**Սուբարիներ**, ցեղային միություն Հայկական լեռնաշխարհի հարավ-արևմուտքում և Հյուսիսային Միջագետքում։ Սուբարտուի թագավորության հիմնական բնակչությունը։

## Պատմություն
Սուբարիների ցեղային միությունը մ․թ․ա․ 3-րդ հազարամյակում կենտրոնական հզոր իշխանություն է հաստատում Հյուսիսային Միջագետքում և այնտեղից տարածվում դեպի արևելյան Փոքր Ասիա, Հյուսիսային Սիրիա ու Հայաստան։ Ըստ որոշ պատմաբանների, սուբարիները հանդիսանում են այդ երկրամասերի պատմական հնագույն ժողովուրդը։ Ըստ պատմաբան Սիդնեյ Սմիթի, Ասորեստանի հյուսիսային և հյուսիս-արևելյան կողմերում լեռներից իջած ժողովուրդը սուբարիներն էին։

Նրանք, իրենց անկախությունը պահպանելու համար երկար ժամանակ պատերազմներ են մղում Աքքադի թագավորների դեմ, որի շնորհիվ կարողանում են պահպանել իրենց անկախությունը։

Սուբարտուի հզորության մասին ասորագետ Էմիլ Ֆորրերը գրում է․ «Սուբարտուն Համմուրաբիի ժամանակ (մ․թ․ա․ 1955-1913) նրա մեծ ախոյանն էր։ Իսկ Շամշիադադ Ա-ից (մ․թ․ա․ 1879-1847) Նախասիայի քաղաքական ճակատագիրը Սուբարին էր վարում իբրև այդ աշխարհի թագավորություն։ Ագում Ա-ի օրոք (մ․թ․ա․ 1731-1710) Սուբարուի կողմից մի մեծ հարձակում է տեղի ունենում Խատտի երկրի վրա․․․ Թեև այս մեծ հարձակումը տիրեց բոլոր քաղաքներին մինչև Խատտի պետության ներսը, սակայն, Խանտիլիս Ա-ն (մ․թ․ա․ 1740-1700) կարողացավ ետ մղել։ Այնուհետև այս ալիքը հորձանք տվեց դեպի Եգիպտոս, որն էլ զոհ գնաց նրան ու մոտավորապես մ․թ․ա․ 1700-1580 թվականներին մնաց Հիքսոս թագավարոների տիրապետության տակ։ Այս վերջիններիս մեկնակետը Սուբարտուն է»։

Սուբարտուի թագավորության անկման պատճառ է դառնում Բաբելոնի աքքադական թագավորների տևական հարձակումները, որոնց առջև վերջապես սուբարիները տեղի են տալիս ներքին անմիաբանության պատճառով, թուլանում և ենթարկվում նրանց գերիշխանությանը։ Աքքադի թագավորները ճնշելով Սուբարտուի բնակչությանը, նրանց հպատակեցնում են իրենց։ Այս իրադարձությունների մասին իր դիտարկումներն է արել հնագետ Սիդնեյ Սմիթը․ «Հակառակ այս ժողովրդի այնքան տարածված լինելուն ու պատահական հաջողություններին, որ նրանց բաժին ընկավ շումերների դեմ մղած պատերազմներում, ապացույց չկա թե նրանք հնագույն ժամանակներում կազմած լինեն մի միացյալ թագավորություն, որ կառավարվեր մի կենտրոնական քաղաքով ու մի թագավորով։ Շատ ավելի հավանական է, ինչպես սովորաբար լեռնեցիներն են, որոնց տեղային նեղ շահերը արգելք է լինում միության ու կենտրոնական կազմակերպության, որի պակասը զրկել էր սուբարիների հաղթությունը տևական նշանակությունից»։

## Մշակույթ
Ամերիկացի հնագետ Լեոնարդ Վոլլին իր «Carchemish» աշխատության մեջ գրում է․ երբ Միջագետքի խաղաղասեր բնակչությունը նոր քարի դարի ժամանակներում էր ապրում և երբ դեռ նոր էր սկսել պղնձի հետ ծանոթանակ, մի նոր ցեղ գալիս ու հասնում է այնտեղ, որոնք ռազմիկներ էին ու ունեին իրենց հատուկ բարքերն ու բարձր մշակույթը։ Այս նոր ցեղերը հավանաբար եղել են սուբարիները։ Նրանք հաստատվելով Միջագետքում, իրենց են ենթարկում տեղի բնակչությանը և ստեղծում բարձր քաղաքակրթություն, որը շումերա-աքքադական քաղաքակրթության փոխառությունն էր։ Սուբարիները՝ շումերներից սովորում են բևեռագիր արձանագրությունների գործածությունը և երկար ժամանակ օգտագործում են աքքադերեն (ասորա-բաբելոներեն) լեզուն։

## Ծանոթագրություններ

Կատեգորիա:Հին Միջագետքի ազգեր
Կատեգորիա:Հայկական ցեղեր
Ու Վեյման

**Քևին Ու Վեյման** (), սինգապուրցի շախմատիստ, գրոսմայստեր։

## Մարզական արդյունք

## Վարկանիշի փոփոխության գրաֆիկ

## Գրականություն
* Chess Developments. The Sicilian Najdorf 6 Bg5. Everyman Chess. 2014. ISBN 978-1781940211.

## Ծանոթագրություններ

## Արտաքին հղումներ
* Goh, Wei Ming Kevin
*Պարտիաները chessgames.com
*Անձնական քարտը 365chess.com կայքում
*Goh Wei Ming, Kevin
*Goh Wei Ming, Kevin

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Սինգապուրցի շախմատիստներ
Բիրվլիտ

**Բիրվլիտ** (), քաղաք Նիդերլանդերի հարավ-արևմուտքում, Զեյլանդ նահանգում, Զեյլանդական Ֆլանդրիայի կենտրոնում, ներառված Թերնեուզեն համայնքի կազմում։ Նաև տեղակայված է 16 կմ հարավ այլ խոշոր քաղաքից՝ Ֆլիսինգենից։ Քաղաքի բնակչությունը 2011 թվականի հունվարի 1-ի դրությամբ 1633 մարդ է։

## Պատմություն
Նախկինում առաջին ձկնորսական գյուղ  Բիրվլիտը քաղաքի կարգավիճակ ստացավ 1183 թվականին։

Մինչև 1970 թվականը մնացել է որպես առանձին համայնք։

## Արդյունաբերություն
Քաղաքում տեղակայված են Frans Vervaet BV ճակնդեղահավաք կոմբայններ, բարձր անցունակությամբ ինքնագնաց աղբացիրներ թողարկող ֆիրմայի և մեծ բեռնունակությամբ վերջին մասնագիտացված ամենագնացների բազայում կիսաթրթուրավոր ինքնաթափներ ստեղծող Vervaet Track Trike ֆիրմայի գրասենյակները և արտադրական օբյեկտները։

## Տեսարժան վայրեր
Բիրվլիտի 11 օբյեկտներ գրանցված են պահպանվող հուշարձանների պետական ցուցակում։

Քաղաքում գտնվում է Հոլանդական բարեփոխումների եկեղեցիների վանքը, որը կառուցվել է  1659-1660 թվականներին, որի վիտրաժները մաքուր են մնացել մինչ այսօր։ Բացի դրանից, նրա մեջ կա Սուրբ  Կույս Մարիամի հռոմեական կաթոլիկ ծխական եկեղեցին՝  լուսավորված 1858 թվականին։ Եկեղեցու շենքը  ընդարձակվել է 1920 թվականին և վերանորոգվել է 1965 թվականին։

Բիրվլիտում տեղակայված է նաև հողմաղաց, որը 1842 թվականի կառույց է։ Սկզբնապես այն իրենից ներկայացնում էր  խնոցի հողմային շարժումներով, իսկ  հողմաղացը վերասարքավորվել է 1885 թվականին։

## Պատկերասրահ

Պատկեր:Biervliet - Church 1.jpg|Հոլանդական ռեֆորմացիայի եկեղեցիների վանք Բիրվլիտում
Պատկեր:Biervliet - Onze-Lieve-Vrouw Onbevlekt Ontvangenkerk 1.jpg|Հռոմեական կաթոլիկ եկեղեցիների վանք
Պատկեր:Biervliet - De Harmonie 1.jpg|Հողմաղաց
Պատկեր:Firefighters02.jpg|Հրշեջ կայան Բիրվլիտում։ Ձախում՝ մեծ անցունակությամբ հրշեջ ավտոցիստեռն, իրենից ներկայացնում է տեղական  Frans Vervaet BV ֆիրմայի ձևափոխված ինքնագնաց փրփուր ցրող մեքենա Hydro Trike (աղբացրի տարատեսակ)


## Ծանոթագրություններ

## Արտաքին հղումներ
* Բիրվլիտի քաղաքային խորհրդի կայք

Կատեգորիա:Նիդերլանդների քաղաքներ
Հատուցման զենքը (պատմվածք)

**«Հատուցման զենքը»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1990 թվականին։

## Բովանդակություն
Պելևինի այս պատմվածքը «Դեղին նետը» վիպակին հարող վաղ շրջանի պատմվածքներից է։ Պատմվածքի վերնագիրը վերցված է նացիստական Գերմանիայի «Հատուցման զենք» ընդհանուր խորագրով մի շարք նախագծերից, որոնց ընթացքում մշակվում էր Երկրորդ համաշխարհային պատերազմի ընթացքը բեկելու համար նախատեսված զենքի նոր տեսակ։ Սկզբում իրոք թվարկվում են իսկապես գոյություն ունեցած նախագծերը, այնուհետև պատմվածքն անցում է կատարում մռայլ ֆանտաստիկայի տիրույթ, թե ինչպես էին դաշնակիցները հատուցման զենքեր փնտրում, թե ինչպես էր Ստալինը անգլիացիների և ամերիկացիների հասցեին օգտագործում գողական սպառնալիքներ՝ նրանց կասկածելով խաբեության մեջ և այլն։

Ինչպես և կյանքում, ոչ մի զենք չի հայտնաբերվել։ Սակայն հեղինակը պնդում է, որ իրականում զենքը գոյություն ունեցել է և նույնիսկ օգտագործվել է՝ հոգեբանական զենք հատուցման ահեղ զենքի մասին ասեկոսեների տեսքով։ Վերջում հեղինակն անդրադառնում է Խորհրդային Միության դեմ զենքի օգտագործման արդյունքներին, «թեպետ կարելի է նաև առանց բառերի, առավել ևս, որ դրանք դառն են և նոր չեն»։ Զենքի գործողության արդյունքները տեսնելու համար բավական է առավոտյան ոտնաթաթերի ծայրին մոտենալ պատուհանին, մի փոքր բացել վարագույրը և նայել պատուհանից դուրս...

## Հրապարակում
Պատմվածքն առաջին անգամ հրապարակվել է «Մարդու թանգարան» գիտական ֆանտաստիկայի ժողովածուում (1990), ինչպես նաև ընդգրկվել է Պելևինի առաջին հեղինակային «Կապույտ լապտեր» ժողովածուում (1991)։

## Ծանոթագրություններ

## Արտաքին հղումներ
* Оружие возмездия на сайте творчества Виктора Пелевина.
* Е. А. Титаренко ГИПЕР- И МЕТАТЕКСТОВЫЕ МАРКЕРЫ В ПРОЗЕ В. ПЕЛЕВИНА (НА МАТЕРИАЛЕ РАННИХ РАССКАЗОВ)

Կատեգորիա:Վիկտոր Պելևինի ստեղծագործություններ
Վերա Պավլովնայի իններորդ երազը

**«Վերա Պավլովնայի իններորդ երազը»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին «Կապույտ լապտեր» հեղինակային առաջին ժողովածուում։

## Բովանդակություն
Պելևինի վաղ պատմվածքի գործողությունը տեղի է ունենում վերակառուցման ֆոնին և նույնիսկ առաջարկում է դրա պատճառների ֆանտաստիկ բացատրությունը։

Պատմվածքի գլխավոր հերոսուհին տղամարդկանց հասարակական զուգարանի հավաքարար Վերան է։ Նա տարված է սոլիպսիզմի փիլիսոփայական համակարգով և վարում է մի կյանք, որն աննկատ կառավարում է ընկերուհին հարևան զուգարանից։ Ինչ-որ պահի ընկերուհին Վերային բացահայտում է կյանքի գաղտնիքը, թեպետ չի կարողանում բացահայտել նրա իմաստը։ Գաղտնիքը լինում է շատ պարզ, և ամբողջ պատմվածքի ընթացքում այն բավական արագ պարզվում է. ամեն ինչ ընթանում է այնպես, ինչպես կցանկանանք մենք։ Վերան ցանկանում է, որ զուգարանում լինեն նկարներ ու երաժշտություն։

Հենց դա է լինում իրադարձությունների զսպանակը. սկսվում են ցույցեր, զուգարանում մոռացվում է «Վերակառուցման պարադիգմն այլընտրանք չունի» կարգախոսը, որից հետո հաստատությունը սեփականաշնորհվում է։ Նոր սեփականատերը նկարներ է կախում, Վերան այժմ նաև երաժշտություն է միացնում, այնպես որ առաջին հուզված այցելուները զուգարանից օգտվում են Բախի երաժշտության ներքո։ Վերայի ցանկությունն արդեն իրականացել է, բայց վերակառուցումը շարունակվում է, և ահա այժմ արդեն զուգարանի փոխարեն շքեղ խանութ է։

Միակ բանը, որ Վերան չի հասկանում, թե ինչու մարդիկ և իրերը այնպիսի տեսք ունեն, կարծես կղանքի մեջ են, իսկ պատի հետևից լսվում է շիթի ձայնը։ Պատմվածքի ապոթեոզում շքեղ պատրանքը փլուզվում է, կեղտի հոսքը հեղեղում է ամեն ինչ և Վերային տանում դեպի Ահեղ դատաստան։ Սոլիպսիզմի համար նրան դատապարտում են խորհրդային ռեալիստական արձակում հավերժ բնակության, բայց այնտեղ ամեն ինչ արդեն զբաղված է։ «Ի՞նչ անել»,- հարցնում է Դատավորը։ Արդյունքում Վերային որպես Վերա Պավլովնա տեղավորում են խորհրդային դպրոցական շրջանում ուսումնասիրված գրքում՝ Նիկոլայ Չեռնիշևսկու  «Ի՞նչ անել» վեպում։ Եվ պարզվում է, որ տեղի ունեցածը Վերա Պավլովնայի հերթական՝ իններորդ երազն է, որը դեռևս դպրոցից ձանձրացրել էր ընթերցողին։

## Ծանոթագրություններ

## Արտաքին հղումներ
* ФИЛОСОФИЯ СОЛИПСИЗМА И ЕЕ ОТРАЖЕНИЕ В ХУДОЖЕСТВЕННОЙ ЛИТЕРАТУРЕ (НА ПРИМЕРЕ РАССКАЗА ВИКТОРА ПЕЛЕВИНА «ДЕВЯТЫЙ СОН ВЕРЫ ПАВЛОВНЫ»)
* Девятый сон Веры Павловны на сайте творчества Виктора Пелевина.

Կատեգորիա:Բնօրինակում անաղբյուր հոդվածներ
Կատեգորիա:Վիկտոր Պելևինի ստեղծագործություններ
Պետրո Գոլուբկա

**Պետրո Ալեքսանդրովիչ Գոլուբկա** (, ), ուկրաինացի շախմատիստ, միջազգային վարպետ (2012), գրոսմայստեր (2020)։

## Կենսագրություն
Ծնվել է Ուկրաինայի Վգոդա քաղաքատիպ ավանում։ Ավարտել է Լվովի ֆիզիկական դաստիարակության պետական համալսարանը։

## Նվաճումներ
*Արագ շախմատի մինչև 12 տարեկաննների Ուկրաինայի չեմպիոն (2001)
* Իվանո-Ֆրանկովսկի մարզի շախմատի չեմպիոն 2005)
* Կայծակնային շախմատի Կիևի կրկնակի չեմպիոն (2010, 2012)
* Կիևի դասական շախմատի առաջնության բրոնզե մեդալակիր (2008)
* Միջազգային մրցաշարերի հաղթող 
* Ուկրաինայի չեմպիոն (2017)

## Մարզական արդյունքներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ուկրաինացի շախմատիստներ
Կատեգորիա:Շախմատի միջազգային վարպետներ
Մեյբլ Պայնս

**Մեյբլ Պայնս** (), Գրավիտի Ֆոլս մուլտսերիալի գլխավոր հերոսներից մեկը։ Հերոսը ստեղծվել է Ալեքս Հիրշի կողմից և կրկնօրինակումը կատարել է Քրիստեն Շաալը։ Մեյբլի կերպարի նախատիպը ծառայեց Ալեքս Խիրշի երկվորյակը քույրը՝ Արիել Հիրշը։ Կերպարը լավ ընդունվեց քննադատների կողմից։ Հերոսը  լավ քննադատություն է ստացել։ Մեյբլը առաջին անգամ հայտնվում է անանուն թռիչքային սերիայում, որը չէր մտել Հիրշի կողմից իր մտահաղացումը ցուցադրելու համար պատրաստված  կտավի մեջ, դրանից հետո Մեյբլը հայտնվում է Գրավիտի Ֆոլսի  «Գրավիտի Ֆոլսի գաղտնիքները» մուլտսերիալի առաջին դրվագում։ Այդ ժամանակից ի վեր Մեյբլը և իր եղբայր Դիպպեր Պայնսը յուրաքանչյուր սերիայում դերակատարում ունեին։ Մեյբլին նաև նվիրված է մի քանի  հիմնական սերիալի մինի-դրվագներ, մասնավորապես  «Մեյբլի խորհուրդները» և «Մեյբելի հիշարժան իրադարձությունների ալբոմը»։ Բացի մուլտսերիալից, Մեյբլը նաև հայտնվում  է «Գրավիտի Ֆոլս» ընկերության պաշտոնական արտադրության  վիդեոխաղերի մեջ։

## Դերը սերիալում
Մեյբլը  աշխույժ 12 տարեկան աղջիկ էր («Գրավիտի Ֆոլսի» վերջին սերիայում նա և նրա եղբայրը դարձան 13 տարեկան) Կալիֆոռնիայի նահանգի Պիեմոնտ քաղաքից, ով  ամառային արձակուրդներին իր եղբոր՝ Դիփերի հետ մեկնել է իրենց հորական պապի՝ («հորեղբոր», բնօրինակում grunkle) Սթեն Պայնսի մոտ,  որը ուներ  նա ուներ «Հրաշքների տնակ» անվանումով փոքրիկ խանութ  Գրավիտի Ֆոլս հորինված քաղաքում, որը նահանգ էր Օրեգոնում։ ՄԵյբլը օգնում է իր եղբորը՝ Դիփերին նրա  Գրավիտի ֆոլսի գաղտնիքների բացահայտման ժամանակ։ Սյուժեի ընթացքում երեխաները հանդիպում են առասպելական արարածների, դրանցից են թզուկները, կրիպտիդները, դևերը, այլմոլորակայինները, մինոտավրոսները և  չարագործ Բիլ Շիֆերի պատիժները։

Դիփերի և Մեյբլի ծնողները չեն երևացել մուլտսերիալում։ Մեյբլի ներկայությունը ցանկացած իրավիճակ ավելի զվարճալի է դարձնում։ Նա հագնում է գունագեղ սվիտերներ և կիսաշրջազգեստներ, անընդհատ ժպտում է։ Հաճախ սիրահարվում է բարետես տղաներին, ամեն օր գտնում է իր համար նոր զբաղմունք, ամեն օր փնտրում է նոր արկածներ և դրդում է  ընկերներին մասնակցելու դրանց։ Մեյբլի լավագույն ընկերուհիները Քենդին և Գրենդան են։ Իր արվեստի և արհեստի հմտությունները ցույց է տալիս «Գլխի հետևից որս» սերիայում, երբ  պատրաստում է հորեղբայր Սթենի մոմե արձանը։ Սթեն հորեղբայրն իր հերթին սիրում և պաշտպանում է իր թոռնուհի զարմիկին։ Մեյբլը հաճախ ցուցադրում է իր ակտիվ բնավորությունը և պատրաստ է հակահարված տալ յուրաքանչյուրին՝ ով կվշտացնի իր եղբորը։ Նա ունի տնային կենդանի, որը Պուխլյա մականունով խոզուկ է, որը նա շահեց «Ժամանակ, հե՛տ» սերիայում։ Չնայած թվացյալ  կոմիքսային կերպարին, Մեյբլը հատկացված տեղ ունի մուլտիսերիալում։ նա օգնում է իր եղբորը գուշակել Գրավիտի Ֆոլսի հանելուկները և խաղում է կարևոր դեր Բիլ Շիֆերի հետ բոլոր մարտերում։ Դիփերն ասում է, որ առանց Մեյբլի օգնության նա ոչ մի հնարավորություն չունի հաղթել Բիլին։ Սյուժեի զարգացմանը զուգընթաց  Մեյբլը հասկանում է, որ նրան վիճակված չէ հավերժ երեխա լինել, դրա համար կորցնում է իր անմիջականության մի մասը և դառնում է այլ մարդ՝ չկորցնելով բարությունն ու զվարթ բնավորությունը։

## Ծանոթագրություններ

## Արտաքին հղումներ
* Պայնս Մեյբլ Պայնս на сайте *gravityfalls.wikia.com*
Կատեգորիա:Գրավիտի Ֆոլս
Կատեգորիա:Կերպարներ այբբենական կարգով
Պավել Անիսիմով (շախմատիստ)

**Պավել Սերգևիչ Անիսիմով**  (, ), - ռուս շախմատիստ, միջազգային գրոսմայստեր (2019), մինչև 14 տարեկանների   Ռուսաստանի պատանիների չեմպիոն (2000), Ռուսաստանի հավաքականում օլիմպիական չեմպիոն (2000), Սանկտ-Պետերբուրգի պատանիների վեցակի չեմպիոն։ Զբաղեցրել է 1-4 տեղը Ռուսաստանի մինչև 16 տարեկանների առաջնությունում։

2008 թվականին ավարտել է Սանկտ Պետերբուրգի ճարտարապետության և քաղաքացիական ճարտարագիտության պետական համալսարանի ինժեներա-բնապահպանական համակարգերի ֆակուլտետը, ստացել ջերմության և գազի մատակարարման և օդափոխության մասնագետի որակավորում

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պավել Անիսիմով
*Պարտիաները chessgames.com կայքում
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ռուս շախմատիստներ
Կատեգորիա:Սանկտ Պետերբուրգի պետական համալսարանի շրջանավարտներ
Շեքիի պատմության թանգարան

**Շեքիի պատմության թանգարան** (), Ադրբեջանի Հանրապետության Շեքիի շրջանում գործող թանգարան։ Թանգարանն անվանակոչվել է ադրբեջանցի մանկավարժ, գրող և ազգագրագետ Ռաշիդ-բեկ Էֆենդիևի անունով։

## Պատմություն
thumb|ձախից|250x250px
Շեքիի պատմության թանգարանը հիմնադրվել է 1925 թվականի սեպտեմբերին։ Թանգարանի ներկայիս շենքը, որը գործում է 1980 թվականից, պատմական հուշարձան է, որը կառուցվել է 1895 թվականին ՝ զորանոցների նպատակով։

Թանգարանի ընդհանուր մակերեսը 924 մ² է։ Ցուցասրահները տեղակայված են 724 մ² տարածքում։ Թանգարանում ցուցադրվում են ավելի քան 5000 ցուցանմուշներ, որոնք արտացոլում են Շեքիի պատմությունը, մշակույթը, հին արվեստները, ազգագրությունն ու խոհանոցը։

Թանգարանն ունի տաղավարներ `նվիրված Հայրենական մեծ պատերազմում (1941-1945), Աֆղանստանում և Ղարաբաղում մարտնչած շեքիցիներին։

Թանգարանը բաղկացած է հետևյալ բաժանմունքներից.
# Բնություն
# Հին ժամանակներ 
# Ազգագրություն 
# Հանրապետություն
# Գիտության, մշակույթի, բժշկական գործիչներ
# Մարտական համբավ
# Շերամապահություն
# Գյուղատնտեսություն
# Շեքիի խոհարարական մշակույթ

## Ծանոթագրություններ
Իպոլիտ Ասիս

**Իպոլիտ Ասիս Գարգատագլի** (, ), իսպանացի շախմատիստ, գրոսմայստեր (2019), 2018 թվականի Իսպանիայի շախմատի առաջնության բրոնզե մեդալակիր, մինչև 18 տարեկանների Իսպանիայի չեմպիոն (2004), Կատալոնիայի երիտասարդական առաջնության փոխրեմպիոն (2003, 2004 և 2006), Կատալոնիայի մինչև 18 տարեկանների չեմպիոն (2003 և 2004), Կատալոնիայի չեմպիոն (2015), 2013 թվականին լրացրել է գրոսմայստերի առաջին նորմը։

## Մարզական արդյունքներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Անձնական քարտը 365chess.com կայքում
*Պարտիաները chessgames.com կայքում
* XXXVII Open Internacional d'Escacs "Vila de Sitges" Grup "A"
*El Mestre Internacional Hipòlit Asis s'incorpora al Club Escacs Sant Cugat

Կատեգորիա:Իսպանացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Ղրիմում միշտ չէ, որ ամառ է

«**Ղրիմում միշտ չէ, որ ամառ է**» (), խորհրդային գեղարվեստական ֆիլ ռուս հեղափոխական և խորհրդային կուսակցական գործիչ Դմիտրի Ուլյանովի մասին։

## Սյուժե
Պատմա-կենսագրական  ֆիլմ է, որը պատմում է Լենինի կրտսեր եղբոր՝ Դմիտրիի մասին, որը ղեկավարում էր Ղրիմում խորհրդային առողջարանային առողջապահության կայացումը քաղաքացիական պատերազմից հետո։

## Նկարահանող խումբ
* Ռեժիսոր՝ Վիլեն Նովակ
* Սցենարիստներ՝ Իգոր Բոլգարին, Վիկտոր Սմիռնով
* Օպերատոր՝ Վադիմ Ավլոշենկո
* Կոմպոզիտոր՝ Վլադիսլավ Կլադնիցկի
* Բեմադրող նկարիչ՝ Լարիսա Տոկարևա
* Հնչյունային օպերատոր՝ Գեորգի Զավոլոկա
* Դիրիժոր՝ Ստանիսլավ Գորկովենկո

## Դերերում
* Ալեքսանդր Տկաչենկո – *[[Դմիտրի Ուլյանով]]
* Յուրի Կայուրով – *Վլադիմիր Լենին
* Նորա Գրյակալովա – *Ռոզալիա Զեմլյաչկա
* Վալերի Բարինով – *Յուրի Գավեն
* Բորիս Բիստրով – *Բելա Կուն
* Տարաս Դենիսենկո – *Օզորնով
* Ուլմաս Ալիխոջաև – *Սալյամով
* Միխայիլ Ժիգալով – *Արգինսկի
* Նիկոլայ Գրինկո – *Գորդեյ Ֆիլիպովիչ Նաշչյոկին
* Ալեքսանդր Լազարև – *Նիկոլայ Սեմաշկո
* Անդրեյ Ռոսստոցկի – *Կարելցև
* Ինարա Սլուցկա – *Ալեքսանդրա Ֆեոդորովնա
* Եվգենի Լազարև – *Մաքսիմիլիան Վոլոշին
* Յուրի Զաբորովսկի – *Եվգենի Ստանիսլավովիչ Ձերնովսկի
* Իգոր Բոգոդուխ – *Վենիամին Բորիսովիչ Արշ
* Սերգեյ Բալաբանով – *Իվան Պապանին
* Անատոլի Վասիլև – *Միկոլա Անդրեևիչ Շևչենկո (հնչյունավորել է Ալեքսեյ Զոլոտնիցկին)
* Յուլիեն Բալմուսով – *Համառուսաստանյան կենտգործկոմի անդամ
* Նիկոլայ Վոլկով – *կարմիրբանակային
* Իրինա Գորոխովա – *Կատյուշա
* Միխայիլ Իգնատով – *զինվոր (հնչյունավորել է Լեոնիդ Յանովսկին)
* Պյոտր Մերկուրյով – *Պրոշենկո
* Վլադիմիր Մինյայլո
* Յուրի Նազարով – *Պետրովիչ
* Ֆեոդոր Մենիկով  – *գյուղացի
* Եվգենի Պաշին – *վարորդ
* Սերգեյ Պոգոժին
* Պավել Ռեմեզով – *Համառուսաստանյան կենտգործկոմի անդամ
* Իոսիֆ Ռիկլին – *Վացլավ Սիգիզմունդովիչ
* Վալերի Ստորչակ
* Վիկտոր Ստեպանենկո
* Լեոնիդ Տրուս
* Արիադնա Շենգելայա
* Պյոտր Շիդիվար – *Ղրիմի կառավարության անդամ
* Անատոլի Յուրչենկո – *գյուղացի
* Լեոնիդ Մարեննիկով – *բժիշկ (լուսագրերում նշված չէ)
* Վալերի Մոտրենկո – *բժիշկ (լուսագրերում նշված չէ)

== Տեխնիկական տվյալներ ==
* գունավոր
* երկու սերիա
* Ֆիլմը նկարահանվել է Մոսկվայում և Ղրիմում՝ [[Սիմֆերոպոլ]]ում, Կոկտեբելում և Յալթայի մոտ գտնվող անտառներում։

== Ծանոթագրություններ ==


== Գրականություն ==
* Домашняя синематека. Отечественное кино 1918-1996. — М.: Дубль-Д, 1996. — ISBN 5-900902-05-6
* *Стишова Елена.'' Не всё вкусно, что полезно. // Советский экран. 1988. № 4.

## Արտաքին հղումներ
* «В Крыму не всегда лето» на сайте «Энциклопедия отечественного кино»
*  на официальном канале Одесской киностудии

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Լռության պայմանագիր

«**Լռության պայմանագիր**» (), ամերիկա-կանադական մարտաֆիլմ-թրիլլեր, որը նկարահանվել է Ռոբին Պրոնտի կողմից Միքի Ռանումի սցենարով։ Գլխավոր դերերում նկարահանվել են Նիկոլայ Կոստեր-Վալդաուն և Աննաբել Ուոլիսը։

Ֆիլմը թողարկվել է DirecTV Cinema-ի միջոցով 2020 թվականի հուլիսի 16-ին, իսկ 2020 թվականի օգոստոսի 14-ին այն թողարկվել է Saban Films ընկերության VOD պլատֆորմներով։

## Սյուժե
Ֆիլմը պատմում է որսորդի և ոստիկանության շերիֆի մասին, որոնք հետևում են մարդասպանին, որը կարող է առևանգած լինել որսորդի դստերը շատ տարիներ առաջ։

## Դերերում

## Արտադրություն
2018 թվականի մայիսին հայտարարվել է, որ Նիկոլայ Կոստեր-Վալդաուն միացել է ֆիլմի դերասանական կազմին, իսկ Անդերս Էնգստոմը ֆիլմ է բեմադրելու Միք Ռանումի սցենարով։ 2019 թվականի փետրվարին Անաբել Վոլիսը միացել է ֆիլմի դերասանական կազմին, իսկ Ռոբին Փոյնթը փոխարինել է Էնգսթոմին։ 2019 թվականի ապրիլին Հիրո Ֆայնս Թիֆինը միացել է ֆիլմի դերասանական կազմին։ 2019 թվականի մայիսին ֆիլմի դերասանական կազմին միացել են Մելանի Սքրոֆանոն, Զան Մաքքլառնոնը և Շոն Սմիթը։

Հիմնական նկարահանումներն անցկացվել են 2019 թվականի մայիսին Կանադայում։

## Թողարկում
Ֆիլմի պրեմիերան պետք է կայանար *South by Southwest* փառատոնում 2020 թվականի մարտին, սակայն փառատոնը չեղյալ է հայտարարվել COVID-19 համաճարակի պատճառով։ Դրանից կարճ ժամանակ անց Saban Films-ը ձեռք է բերել ֆիլմի տարածման իրավունքները։ Այն թողարկվել Է ԱՄՆ-ում DirecTV Cinema-ի միջոցով 2020 թվականի հուլիսի 16-ին, իսկ 2020 թվականի օգոստոսի 14-ին թողարկվել է տեսանյութ հարցմամբ (Video on Demand): Կանադայում ֆիլմը թողարկվել է 2020 թվականի օգոստոսի 14-ին։ Ֆիլմն արժանացել է քննադատների բացասական արձագանքներին։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Կանադական մարտաֆիլմեր
Կատեգորիա:Կանադական ֆիլմեր
Կատեգորիա:Կանադական անգլերեն ֆիլմեր
Մոխրոտ 4×4։ Ամեն ինչ սկսվում է ցանկությունից

«**Մոխրոտ 4×4։ Ամեն ինչ սկսվում է ցանկություններից**» (), 2008 թվականի ռուսական ֆիլմ։ 2008 թվականին արժանացել է «Киномалышок» մրցույթի դիպլոմ ԱՊՀ երկրների, Լատվիայի, Լիտվայի և Էստոնիայի «Киношок» կինոյի 12-րդ բաց փառատոնում։

## Սյուժե
Դաշան սովորում է ութերորդ դասարանում։ Նա շատ սովորական աղջիկ է, չունի մայր և ապրում է հոր ու կրտսեր քրոջ հետ։ Հայրն աշխատում է որպես ավտոփականագործ և շփվում է իր անհավասարակշիռ հաճախորդների հետ, և Դաշան ստիպված է հոգ տանել իր քրոջ մասին, ինչում երբեմն նրան օգնում է տարեց հարևանը՝ Պավելը։

Դաշան սիրում է երազել։ Նա պատկերացնում է, որ ապրում է հեքիաթում, իսկ իր շուրջը գտնվող մարդիկ նրա հեքիաթի հերոսներն են։ Մի օր՝ գիշերը քրոջը հեքիաթ պատմելիս նա ամեն ինչ այնքան հստակ է պատկերացնում, որ հեքիաթը կենդանանում է և իրականություն դառնում։ Դաշան դառնում է Մոխրոտը, որն ապրում է Ավտոտնակում, որտեղ շատ երկաթ կա, բոլորը կեղտոտ են, գզգզված մազերով, կաշվե հագուստ են հագնում և վարում են ավտոմեքենաներ, իսկ Ավտոտնակում իշխում է թագավորը, որն ատում է հայելին և օգտագործում է դյուրակիր համակարգիչ։

Մինչ Մոխրոտի մայրը կենդանի էր, ամեն ինչ լավ էր, Ավտոտնակում խաղաղ կերպով ապրում էին Սոլովեյ Ռազբոյնիկը, Ուլյանան դարձել է Մատնաչափիկ, իսկ Խլուրդը վարում էր հաշվապահությունը և ստուգում էր բենզինի որակը։ Բայց մայրը մահանում է, և հայրը նորից է  ամուսնացել և տուն է բերել չար խորթ մորն ու նրա վնասակար ու չար դուստրերին, որոնք վարում են միշտ փչացող մեքենա, ծիծաղում Մոխրոտի վրա և շահագործում նրան։

Բացի այդ, թագավորը որոշում է, որ ժամանակն է խելքի բերել իր Որդուն, այսինքն՝ ամուսնացնել նրան։ Նա որոշում է կազմակերպել պարահանդես, այսինքն՝ մեծ թագավորական մրցարշավ, որին պետք է մասնակցեն Թագավորության բոլոր չամուսնացած աղջիկները, և նրանց բոլորին հաղորդագրություն է ուղարկում Mail.ru կայքով։

Բոլորը գնում են մասնակցել մրցարշավին՝ Մոխրոտին թողնելով մենակ։ Բայց գալիս է կնքամայր Փերին, Մոխրոտին տալիս մեծ ջիպ և Չեմպիոնների զգեստը՝ սպիտակ կոմբինեզոն։ Մրցաշրավին մասնակցելու Մոխրոտը ժամանում է նորաձև զգեստով ու վառ դիմահարդարումով և հաղթում։ Սակայն կախարդության գործողության ժամանակը սպառվում է, և Մոխրոտը փախչում է մրցարշավից՝ կորցնելով արծաթե պահեստային անիվը։

Հաղթող անծանոթին ապարդյուն փնտրում են (այդ թվում՝ ինտերնետային որոնմամբ)։ Վերջապես որոշում են փնտրել այն գրությամբ, թե որ մեքենային է հարմար։ Արդյունքում Մոխրոտին գտնում են, բայց արքայազնի և Մոխրոտի միջև զգացմունքներ չկան, և նրանք չեն ցանկանում ամուսնանալ։

Ավարտվում է Դաշայի երազը, և նա հանկարծ բացահայտում է, որ իրեն շրջապատող աշխարհն այնքան էլ վատը չէ, և Փոքրիկ իշխանը եկել է իր մոտ իրականում։

## Դերերում

## Ծանոթագրություններ

## Արտաքին հղումներ
* Золушка 4х4. Все начинается с желаний (Кино России)
* Золушка 4х4. Все начинается с желаний (Новая энциклопедия кино)
* Золушка 4х4 на РусКино 

Կատեգորիա:2000-ականների ռուսերեն ֆիլմեր
Կատեգորիա:2008 ֆիլմեր
Կատեգորիա:Ռուսական ֆիլմեր
Ռոբինզոն Կրուզոյի կյանքն ու զարմանալի արկածները

**«Ռոբինզոն Կրուզոյի կյանքն ու զարմանալի արկածները»** (), խորհրդային գեղարվեստական ֆիլմ, որը նկարահանվել է ռեժիսոր Ստանիսլավ Գովորուխինի կողմից Օդեսայի կինոստուդիայում Դանիել Դեֆոյի «Ռոբինզոն Կրուզո» վեպի մոտիվներով։

Ֆիլմի հիմնական մասը նկարահանվել է Աբխազիայի մերձարևադարձային կլիմայում՝ Սուխումի շրջանում։ Այնուամենայնիվ, ծովից Ռոբինզոնի կղզու գրեթե բոլոր տեսակները Շիկոտան կղզու (Կուրիլյան կղզիներ) Աշխարհի ծայր հրվանդանն է։

ԽՍՀՄ կինոթատրոններում  ֆիլմը դիտել է 26,3 մլն հանդիսատես, ԼԺՀ-ում՝ 1,742 մլն (Լեհաստանում 1970-ականներին ամենահաջող խորհրդային ֆիլմը)։

## Սյուժե
Նավաբեկությունից հետո նավաստի Ռոբինզոն Կրուզոն հայտնվում է անմարդաբնակ կղզում։ Նա միակ փրկվածն է․ մնացած բոլորը զոհվել են։ Սկզբում նա ընկնում է հուսահատության մեջ, բայց կյանքը շարունակվում է, և նրան այլ բան չի մնում, քան սկսել ապրել կղզու վրա՝ օգտագործելով նավից փրկված որոշ իրեր, որը մնացել է ծանծաղուտի մեջ խրված ափին մոտ։ Առջևում նրան սպասում են անհավանական արկածներ և բազում փորձություններ։

## Դերերում
* Լեոնիդ Կուրավլյով – Ռոբինզոն (հնչյունավարող՝ Ալեքսեյ Կոնսովսկի)
* Իրակլի Խիզանիշվիլի – Ուրբաթ
* Եվգենի Ժարիկով – նավապետ 
* Վլադլեն Պաուլուս – Վիլ Աթկինս
* Վլադիմիր Մարենկով – Ջեք Վուդլի
* Ալեքսեյ Սաֆոնով – բոցման
* Վալենտին Կուլիկ – նավապետի օգնական
* Էրմենգելդ Կոնովալով – Բիլ
* Վլադիմիր Գուսև

## Նկարահանող խումբ
* Սցենարի հեղինակ՝ Ֆելիքս Միրոներ 
* Ռեժիսոր՝ Ստանիսլավ Գովորուխին 
* Օպերատոր՝ Օլեգ Մարտինով 
* Նկարիչ՝ Սերգեյ Յուկին 
* Երաժշտություն՝ Եվգենի Գևորգյան, Անտոնիո Վիվալդի, Անդրեյ Գևորգյան

## Ծանոթագրություններ

## Արտաքին հղումներ
* «Жизнь и удивительные приключения Робинзона Крузо» на сайте «Энциклопедия отечественного кино»
*  на официальном канале Одесской киностудии

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
The Colour of My Love

***The Colour of My Love*** (), կանդացի երգչուհի Սելին Դիոնի երրորդ անգլիալեզու ստուդիական ալբոմը, որը թողարկվել է 1993 թվականին։

## Ալբոմի մասին
Ձայնասկավառակի հաջողությունը պայմանավորված էր «*[[When I Fall in Love]]*» () երգով, որը ձայնագրվել է Քլայվ Գրիֆինի հետ «Անքունները Սիեթլից» գեղարվեստական ֆիլմի համար։

## Ակնարկներ

Թողարկումից հետո ալբոմը ստացել է հակասական ակնարկներ, որոնք դրական են նշել Դիոնի վոկալը։ *[[AllMusic]]* տվյալների բազայից Սթիվեն Թոմաս Էրլևայնը ալբոմին տվել է հինգ աստղից երեքը և նշել, որ ալբոմն աշխատում է նույն սխեմայով, ինչ «*Celine Dion*» ալբոմը, և չնայած երգերն այնքան էլ լավ չեն դասավորվում միասին, այնուամենայնիվ, ձայնագրությունը կարելի է հաջողված համարել մանրակրկիտ աշխատանքի, երգերի պրոֆեսիոնալ գրելու և Դիոնի կատարման շնորհիվ։ *[[Chicago Tribune]]* թերթից Բրեդ Ուեբերը ալբոմին տվել է չորս աստղից երկուսը։ Նա նշել է, որ «քաղցր» ստեղծագործությունը, ինչպիսին է «The Power of Love» երգը, չի համապատասխանում Դիոնին։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան-վերջնական

## Ծանոթագրություններ

Կատեգորիա:1993 ալբոմներ
Կատեգորիա:Անգլալեզու ալբոմներ
Կատեգորիա:Սելին Դիոնի ալբոմներ
Կատեգորիա:Փոփ ալբոմներ
Էդիթ Հիփքինս

**Էդիթ Հիփքինս** (, ), բրիտանացի դիմանկարիչ, 1883-1911 թվականներին պարբերաբար ցուցադրվել է Թագավորական ակադեմիայում։

## Կենսագրություն
Հիփքինսը Ջեն Սաութերի և երաժշտագետ Ալֆրեդ Ջեյմս Հիփքինսի դուստրն է։ 1890-ականներին նա նկարել է երկու նկար, որոնք հիմա ազգային հավաքածուներում են։ Նրա նկարներից մեկը Երաժշտության թագավորական ակադեմիայի հավաքածուում է, և երկրորդը նրա հոր դիմանկարն է, որը պահվում է Լոնդոնի դիմանկարների ազգային պատկերասրահում։ Նա Գեղարվեստի թագավորական ակադեմիայում ցուցադրվել է 1883 թվականին, 1884 թվականին, 1897 թվականին և 1898 թվականին։

Հիփքինսի ընտանիքը ապրում էր Արևմտյան Լոնդոնում և մի սոցիալական խմբի մաս էր, որը ներառում էր նկարիչներ, գրողներ և երաժիշտներ։ Նկարիչ Լոուրենս Ալմա-Թադեման և իր ընտանիքը հատկապես մտերիմ էին էդիթին և նրա հայրիկին, և երկու ընտանիքներն էլ միասին շատ ժամանակ էին անցկացնում։ Այդ շրջանակի մեջ ընդգրկված էին նաև Էդվարդ Բյորն-Ջոնսը, Ջոն Էվերեթ Միլլեսը, Ուիլյամ Հոլման Հանտը և Ջորջ Ֆրեդերիկ Ուոթսը։ Հիփքինսի ընտանիքը նաև մեծապես շփվում էր իր ժամանակի մեծ նկարիչներից շատերի հետ, թե՛ այդ շրջանակում, թե՛ շրջանակից դուրս։ Շատերը գովաբանում էին էդիթի նկարչական հմտությունները, Բյորն-Ջոնսը անգամ առաջարկել է լինել նրա ուսուցիչը։

1937 թվականին նա հրատարակել է «Ինչպե՞ս է Շոպենը նվագում» վերնագրով գիրք, որը հիմնված է եղել իր հոր ուշ շրջանի նշումների վրա։

## Ծանոթագրություններ

Կատեգորիա:Բրիտանացի նկարչուհիներ
Արտապատկերում

**Արտապատկերում**, ժամանակակից մաթեմատիկայի հիմնական գաղափարներից։ Եթե X բազմության յուրաքանչյուր x տարրի ինչ–որ ձևով համապատասխանեցված է Y բազմության որոշակի y տարր, ապա այդ համապատասխանությունն անվանում են X բազմության արտապատկերում Y-ի մեջ և գրում f\colon X \to Y, ընդ որում y-ն անվանում են x-ի պատկեր և նշանակում y = f(x) (չի բացառվում, որ X-ի տարբեր տարրեր ունենան միևնույն պատկերը)։ Եթե f արտապատկերումն այնպիսին է, որ X-ի տարբեր տարրերի պատկերները տարբեր են, ապա f-ը կոչվում է *ինյեկտիվ*, իսկ եթե Y-ի յուրաքանչյուր տարր X-ի որևէ տարրի պատկեր է, ապա f-ը կոչվում է *սյուրյեկտիվ*։ Եթե f-ը միաժամանակ և՛ ինյեկտիվ է, և՛ սյուրյեկտիվ, ապա այն կոչվում է *բիյեկտիվ*։ Օրինակ, եթե յուրաքանչյուր իրական թվի համապատասխանեցնենք նրա քառակուսին, ապա կունենանք բոլոր իրական թվերի X բազմության արտապատկերում X-ի մեջ։ Այս արտապատկերումը ինյեկտիվ չէ, որովհետև երկու տարբեր իրական թվեր՝ \sqrt{x}-ը և -\sqrt{x}-ը (x\geq 0) ունեն միևնույն պատկերը։ Այն նաև սյուրյեկտիվ չէ, քանի որ ոչ մի բացասական թիվ որևէ իրական թվի պատկեր չէ։ Սակայն հիշյալ համապատասխանությունը, դիտարկված միայն դրական թվերի A բազմության վրա, A-ի բիյեկտիվ արտապատկերում է A-ի վրա, որովհետև տարբեր դրական թվերի պատկերները տարբեր են և յուրաքանչյուր x դրական թվի համար գոյություն ունի դրական թիվ՝ \sqrt{x}-ը, որի պատկերը x-ն է։

X-ի բոլոր այն տարրերի բազմությունը, որոնց պատկերները f արտապատկերման դեպքում ընկած են Y-ի B ենթաբազմության մեջ, կոչվում է B ենթաբազմության նախապատկեր և նշանակվում է f^{-2} (B)։

Y-ի բոլոր այն տարրերի բազմությունը, որոնցից յուրաքանչյուրը X-ի A ենթաբազմության ինչ–որ տարրի պատկերն է, կոչվում է A ենթաբազմության պատկեր և նշանակվում է f(A)։

Եթե f\colon X \to Y ինյեկտիվ արտապատկերում է, ապա f(X)=Y' բազմության յուրաքանչյուր y տարրին համապատասխանեցնելով նրա միակ x նախապատկերը, կստանանք f^{-1}\colon Y'\to X արտապատկերում, որն անվանվում է f-ի հակադարձ արտապատկերում։

Եթե f\colon X \to Y և g\colon Y \to Z-ն կամայական արտապատկերումներ են, ապա h\colon X \to Z արտապատկերում, որը X-ի յուրաքանչյուր x տարրի համապատասխանեցնում է g(y)=EZ-ն որտեղ y=f(x), կոչվում է f և g արտապատկերումների կոմպոզիցիա և նշանակվում g_o f։

Կատեգորիա:Մետրիկական երկրաչափություն
Կատեգորիա:Մաթեմատիկական անալիզ
Կատեգորիա:Ֆունկցիաների տեսակներ
Էլեն Գերտրուդ Կոհեն

**Էլեն Գերտրուդ Կոհեն** (, ), բրիտանացի նկարիչ և պատկերազարդող։

## Կենսագրություն
Կոհենը ծնվել է 1846 թվականին։ Նա հաճախել է Սլեյդ գեղարվեստի դպրոց և Գեղարվեստի թագավորական ակադեմիա։ Նա նաև սովորել է Փարիզում, Ժոն-Ժոսեֆ Բենիամին-Կոնստանի և Ժան Պոլ Լորանի մոտ։

Նա իր աշխատանքները ցուցադրել է Թագավորական ակադեմիայում, Water and Oil Colors նկարիչների թագավորական ինստիտուտում և Փարիզյան սալոնում

Կոհենը իր աշխատանքները ցուցադրել է Չիկագոյի գիտության և արդյունաբերության թանգարանում, 1893 թվականի [Կոլումբիական համշխարհային ցուցադրության ժամանակ։

Կոհենը պատկերազդումներ է արել Բրիտանական տարբեր պարբերականների համար, որոնց թվում է The Strand Magazine ամսագիրը։

Կոհենի մահվան տարեթիվը անհայտ է։

## Պատկերազարդումներ ''Illustrated London News''-ից

File:Cohen Jewish tailor's workshop 2 1891.jpg|Հրեա դերձակի արհեստանոցը, 1891 թվական
File:Jewish tailor's workshop by Ellen Gertrude Cohen 1891.jpg|Հրեա դերձակի արհեստանոցը, 1891 թվական
File:The Eve of the Sabbath by Ellen Gertrude Cohen 1891.jpg|Սաբաթի նախօրեին, 1891 թվական
File:Rabbi teaching Hebrew by Ellen Gertrude Cohen 1891.jpg|Ռաբբին սովորեցնում է եբրայերեն, 1891 թվական
File:Russian refugees in the Poor Jews Temporary Shelter, Leman Street by Ellen Gertrude Cohen 1891.jpg|Ռուս փախստականները աղքատ հրեայի ժամանակավոր կացարանում, Լեման փողոց, 1891 թվական


## Ծանոթագրություններ

## Արտաքին հղումներ
*images of Ellen Gertrude Cohen's paintings on artNET

Կատեգորիա:Բրիտանացի նկարիչներ
Կատեգորիա:Բրիտանացի նկարչուհիներ
Կատեգորիա:Բրիտանացի պատկերազարդողներ
Վեներայի երկրպագությունը

[thumb|260px|Տիցիանի կտավները [Պրադո թանգարան (Մադրիդ)|Պրադո թանգարանում ցուցադրության մեջ (ձախից աջ՝ «Դանայա», «Վեներայի երկրպագությունը», «Bacchanal of the Andrians» և «Վեներա և Ադոնիս»)]]
«**Վեներայի երկրպագությունը**» (), իտալացի նկարիչ Տիցիանի յուղանկար, որը նկարիչն ավարտել է 1518-1519 թվականներին և որն այժմ գտնվում է Իսպանիայում՝ Մադրիդ քաղաքի Պրադո թանգարանում։ Նկարում պատկերված է յուրաքանչյուր ապրիլի 1-ին Վեներա աստվածուհու պատվին իրականացված հռոմեական երկրպագության ծես։ Այդ առիթով կանայք աստվածուհու արձաններին ընծաներ են մատուցել, որպեսզի մաքրեն «իրենց մարմինները ցանկացած արատից»։

Տիցիանի աշխատանքում երկու նիմփաներ՝ մեկը դեռատի, մյուսը՝ մեծահասակ, գտնվում են արարողության աջ կողմում։ Սրբավայրը շրջապատված է ընծայված հուշատախտակներով։ Տարիքով կինը աջ ձեռքին բռնած հայելու միջոցով ստուգում է զարդարանքները։ Կտավի առաջին պլանում արական սեռի մանուկների բազմություն է, որոնք զբաղված են ծառեր մագլցելով, ցատկելով, խնձոր հավաքելով, պառկած են, կռվում են,կրակում նետեր կամ քաշում մինյանց մազերը։ Կտավի կենտրոնում թումբ է պատկերված՝  արևոտ մարգագետնի մոտ։ Հեռվում երևում են սարն ու կապույտ երկինքը։

Տիցիանի նկարը հիմնված է հույն սոփեստ Ֆիլոստրատոսի գրվածքների վրա։ Իր «Ցնորքներ I, VI» աշխատության մեջ Ֆիլոստրատոսը գրել է․ «Տեսե՛ք, կուպիդոնները խնձորներ են հավաքում։ Եվ եթե նրանք շատ լինեն, չզարմանաք։ Կուպիդոնների կապարճները ոսկով են պատված, ոսկուց են նաև նրանց միջի նետերը։ Նրանք իրենց կապարճները խնձորենիներից են կախել, իսկ խոտերի մեջ գցված են նրանց ասեղնագործ թիկնոցները։ Օ, զամբյուղները, որոնց մեջ նրանք խնձորներն են հավաքում․․․»։

## Տես նաև
*Վեներայի խնջույքը (Ռուբենս)

## Ծանոթագրություններ

## Գրականություն
* Hope, Charles & Fletcher, Jennifer & Dunkerton, Jill. *Titian*. National Gallery London, 2003. 
* Kaminski, Marion. *Titian*. Ullmann, 2007. 
*Phillips, Claude. *The Earlier Work of Titian*. Bastian Books, 2008. 
* Francesco Valcanover, *L'opera completa di Tiziano*, Rizzoli, Milano 1969.
* Stefano Zuffi, *Tiziano*, Mondadori Arte, Milano 2008. 

## Արտաքին հղումներ
*Philostratus's ''Imagines'' 1.6 (Cupids). Fairbanks translation at the Theoi Classical Texts Library.

Կատեգորիա:Տիցիանի նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Պրադո թանգարանի նկարներ
Կատեգորիա:Վերածննդի կերպարվեստ
Կատեգորիա:Հրեշտակներն արվեստում
Կատեգորիա:1519 նկարներ
Մարգարետ Բարնարդ

**Մարգարետ Հելեն Բարնարդ** (, ), նկարչուհի և լինոփորագրությունների հեղինակ։ 
Բարնարդը ծնվել է Բենգալիայում, որտեղ իր հայրը ծառայում էր Հնդկաստանի ոստիկանական ուժերում։ Յոթ տարեկանում նա վերադարձել է Բրիտանիա` կրթություն ստանալու համար և հաճախել է Բաթի ավագ դպրոց, ինչպես նաև` Սուրբ Լեոնարդի դպրոց։

Բարնարդը 1917-1923 թվականներին սովորել է Գլազգոյի արվեստի դպրոցում։ Այնուհետև նա տեղափոխվել է Լոնդոն, որտեղ նա հաճախել է Գրոսվեմորի Ժամանակակից արվեստի դպրոց իր տարեկից Սիբիլ Անդրյուսի հետ, նրանց դասավանդել է Քլաուդի Ֆլայթը։

1924 թվականին նա ամուսնացել է նկարիչ Ռոբերտ Ջորջ Սենգ Մաքեչինի հետ, որը 1927 թվականին պետք է դառնար բրիտանական «Յոթ և հինգ միություն» արվեստի խմբի անդամ։

Զույգը մի քանի տարի ապրել է Իտալիայում, հետո նրանք տեղափոխվել են Ռայ։

Երկրորդ համաշխարհային պատերազմի ընթացքում նա եղել է շտապ օգնության վարորդ, հող է մշակել և նապաստակներ պահել. նա վերսկսել է նկարչությունը պատերազմի ավարտից հետո և շարունակել է ցուցադրվել Թագավորական ակադեմիայում մինչև իր մահը։

1990 թվականին նա իր սեփական և իր ամուսնու, ինչպես նաև` իրենց անձնական հավաքածուում գտնվող ուրիշ նկարիչների աշխատանքները հանձնել է Ռեյի Արվեստի Պատկերասրահին։

Բարնարդը մահացել է 1992 թվականին։

## Ծանոթագրություններ

## Արտաքին հղումներ
* Rye Art Gallery collection.

Կատեգորիա:20-րդ դարի անգլիացի նկարչուհիներ
Կատեգորիա:Անգլիացի նկարչուհիներ
Կատեգորիա:Առաջին համաշխարհային պատերազմին մասնակցած անգլիացի կանայք
Կատեգորիա:Գլազգոյի արվեստի դպրոցի շրջանավարտներ
Կատեգորիա:Գրոսվենորի ժամանակակից արվեստի դպրոցի շրջանավարտներ
Կատեգորիա:Կին արվեստագետներ
Սոնետ 1

thumb|302px|Սոնետ 1-ը ''Shake-speares Sonnets'' (1609) առաջին հրատարակությունում

**Սոնետ 1**, 154 սոնետների շարքի առաջին սոնետը, որը գրել է Վիլյամ Շեքսպիրը, հրատարակվել է 1609 թվականին։ Սոնետները հրատարակվել են առանց հեղինակների հեղինակազորման, սակայն դրանց դասավորությունը այդ ժամանակից ի վեր չի փոխվել և սոնետների ցիկլը սկսվում է այդ սոնետով։ Այս հերթականությամբ սոնետների վերլուծությունը թույլ է տալիս բացահայտել սիրային եռանկյունու պատմությունը, որը հիմք է ծառայել ցիկլի ենթատեքստի համար։

Սոնետ 1-ը սոնետների մաս է՝ նվիրված ընկերոջը (*Fair Youth*), որոնցում հեղինակը դիմում է անանուն երիտասարդ մարդուն (սիրեցյալին), այն դեպքում, երբ ավելի ուշ շրջանի սոնետները հղվում են «մութ լեդիին» (*The Dark Lady*)։

Սիրեցյալ ընկերոջ անձը մնում է հանելուկ, բայց ուսումնասիրողներից շատերը հանգում են այն մտքին, որ կան երկու հավանական թեկնածուներ այն մարդու, ում նվիրված են սոնետները՝ Հենրի Ռիզլի՝ Սաութհեմփթոնի երրորդ կոմս և Ուիլյամ Հերբերտ՝ Լեմբրուքի երրորդ կոմս։

## Ծանոթագրություններ

## Գրականություն
* Alden, Raymond. *The Sonnets of Shakespeare, with Variorum Reading and Commentary*. Boston: Houghton-Mifflin, 1916.
* Baldwin, T. W. *On the Literary Genetics of Shakspeare’s Sonnets*. Urbana: University of Illinois Press, 1950.
* Booth, Stephen. *Shakespeare’s Sonnets*. New Haven: Yale University Press, 1977.
* Dowden, Edward. *Shakespeare’s Sonnets*. London, 1881.
* Hubler, Edwin. *The Sense of Shakespeare’s Sonnets*. Princeton: Princeton University Press, 1952.

## Արտաքին հղումներ
* Սոնետի հայերեն թարգմանություններ
* Paraphrase of Shakespeare's Sonnet 1 in contemporary English. 
* ''Sparknotes notes on the sonnet''
* Shakespeare’s sonnets.com on Sonnet 1

Կատեգորիա:Ուիլյամ Շեքսպիրի ստեղծագործություններ
Տապակած կանաչ լոլիկներ «Կիսակայարան» սրճարանում

**Տապակած կանաչ լոլիկներ «Կիսակայարան» սրճարանում** (), Ֆեննի Ֆլեգի վեպը, որը անգլերենով հրատարակվել է1987 թվականին։

## Սյուժե
1985 թվականին Բիրմինգհեմում տնային տնտեսուհի Էվելին Քոուչը () ստիպված էր այցելել իր սկեսուրին ծերանոցում։ Նրանց հարաբերությունները լարված են, և Էվելինը, փորձելով խուսափել նրանից, հանդիպում է ծերանոցում ապրող մեկ այլ կնոջ, որի անունը Նիննի Թրեդգուդ է (): Նա սկսում է Էվելինին պատմել իր կյանքի պատմությունը Ալաբամայի խորքերում գտնվող Կիսակայարան քաղաքից ()՝ սկսելով 1920-ականներից։

Էվելինը ծանր է տանում միջին տարիքի ճգնաժամը, նրա երեխաները մեծացել են ու ընտանիք կազմել, ամուսնու հետ հարաբերությունները բարենպաստ չեն, նրան տանջում են միայնության ու մահվան մասին մտքերը։ Նրա՝ երբեմնի հարթ ու անթերի կյանքը կորցրել է իմաստը։ Էվելին Քոուչը 48 տարեկանում դադարել է հետևել իրեն, շոկոլադե բատոնչիկներ ուտելը դարձել է դեպրեսիայի դեմ միակ դեղորայքը։ Նիննին հեշտ կյանք չի ունեցել, նա վաղ տարիքում կորցրել է ծնողներին, վաղ այրիացել է, նրա միակ որդին ծնվել է թերի ու նույնպես չի ապրել մինչև ծերություն։ Չնայած դրան՝ Նիննին անգամ 86 տարեկանում չի կորցրել կյանքի հանդեպ սերը, նա այնքան լի է կյանքով, որ իրեն այցելող Էվելինն սկսում է տեսնել սեփական դժբախտություններն ու տխրությունները այլ տեսանկյունից։

Աստիճանաբար ծերանոց գնալու նպատակը սկեսուրը չի դառնում, այլ Նիննիի ու իր շրջապատի պատմությունները։ Կանայք դառնում են ընկերուհիներ։ Մարդիկ, որոնց մասին պատմում է Նիննին, սկսում են Էվելինի համար մեծ նշանակություն ունենալ, նա հաճախ մտածում է նրանց մասին, նրանք սկսում են լցնել Էվելինի շուրջ ձևավորված դատարկությունը։ Էվելին Քոուչը փոխում է իր վերաբերմունքը ապագայի նկատմամբ, քանի որ ավագ ընկերուհին հիշեցնում է, որ կյանքն առջևում է։

Գիրքը գրված է յուրահատուկ կերպով, ընթերցողին առաջարկվում է հետևել գործողություններին տարբեր տեսանկյուններից։ Հեղինակը հավատարիմ չի մնում ժամանակագրական շարունակականությանը, դեպքերի մասին պատմում է այնպես, ինչպես դա սովորաբար լինում է զրույցների ժամանակ, երբ շարադրում են այն դրվագը, որի մասին հիշատակվում է տվյալ պահին։ Կիսակայարանի կյանքի նկարագրությանը որոշակի վավերագրականություն են տալիս «Կիսակայարանի տեղեկագրի» հատվածները։ Գրքի վերջում ընթերցողին առաջարկվում է մի քանի ուտեստի պատրաստման բաղադրատոմս, որոնք վաղուց ի վեր մատուցում էին «Կիսակայարան» սրճարանում։

## Ընդունելություն
Վեպն արագ դարձել է բեսթսելլեր։ «New York Times»-ի բեսթսելլերների ցանկում այն գտնվել է 36 շաբաթ։ «Տապակած կանաչ լոլիկները…» բարենպաստ ընդունվեցին քննադատների կողմից ու Հարփըր Լիի կողմից դրական արձագանքի արժանացան։

1991 թվականին թողարկվել է վեպի էկրանավորումը՝ «Տապակած կանաչ լոլիկներ» ֆիլմը, որտեղ Էվելին Քոուչի դերում հանդես է եկել Քեթի Բեյթսը։

## Ծանոթագրություններ

Կատեգորիա:1987 գրքեր
Կատեգորիա:1987 թվականի ամերիկյան վեպեր
Կատեգորիա:1987 վեպեր
Կատեգորիա:20-րդ դարի գրականություն
Կատեգորիա:ԱՄՆ-ի գրականություն
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Անգլերեն գրքեր
Կատեգորիա:Գրական ստեղծագործություններ այբբենական կարգով
Կատեգորիա:Էկրանավորված ամերիկյան վեպեր
Կատեգորիա:Վեպեր այբբենական կարգով
Կատեգորիա:Վեպեր սիրո մասին
Ալեսիո Վալսեկի

**Ալեսիո Վալսեկի** (, ), իտալացի շախմատիստ, գրոսմայստեր (2019), ՖԻԴԵ-ի մարզիչ։

## Կարիերա
Եղել է Իտալիայի 2017 թվականի շախմատի առաջնության արծաթե մեդալակիր։   2009, 2010, 2013 և 2019 թվականներին դարձել է Իտալիայի թիմային առաջնության հաղթող։ 2010, 2012, 2013 և 2017 թվականներին մասնակցել է Եվրոպայի շախմատի ակումբային գավաթի մրցաշարին։

Իտալիայի հավաքականի կազմում Ալեսիոն մասնակցել է Շախմատի համաշխարհային 43-րդ օլիմպիադային, 2019 թվականին՝ Եվրոպայի թիմային առաջնությանը, 2016, 2017 և 2018 թվականներին՝  Միթրոպա գավաթի թիմային մրցաշարերին։

2004 և 2008 թվականներին ներկայացրել է Իտալիան Եվրոպայի պատանեկան առաջնությունում (մինչև 12 և 16 տարեկան)։

Մասնակցել է Եվրոպայի 2011, 2012, 2016 և 2019 թվականների անհատական և 2010, 2012, 2013 և 2017 թվականների թիմային առաջնությունների։

2017 և 2018 թվականներին մասնակցել է Եվրոպայի կայծակնային և արագ առաջնություններին։

Եղել է տասնվեցերորդ իտալացի շախմատիստը, որը ստացել է միջազգային գրոսմայստերի կոչում (2019)։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* Ալեսիո Վալսեկի
*Անձնական քարտը ՖԻԴԵ-ի կայքում
*Անձնական քարտը 365chess.com կայքում
* Պարտիաները chessgames.com կայքում

Կատեգորիա:Իտալացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով